Πατρίσιο Αλεχάντρο Καμπς

Ο Πατρίσιο Αλεχάντρο Καμπς (Patricio Alejandro Camps) είναι Αργεντινός παλαίμαχος ποδοσφαιριστής, γεννημένος στις 29 Ιανουαρίου 1972 στο Μπουένος Άιρες. Αγωνιζόταν ως επιθετικός μέσος και κεντρικός επιθετικός.

Καριέρα 
Αγωνίστηκε για 14 χρόνια στη Βέλες Σάρσφιλντ της Αργεντινής (από τα παιδικά τμήματα) έχοντας 216 συμμετοχές στο πρωτάθλημα Αργεντινής και 69 γκολ. 

Το 2000 αποκτήθηκε από τον ΠΑΟΚ με το ποσό 1,6 δισ. δρχ. (περίπου 4,7 εκ. ευρώ), αποτελώντας ένα από τα μεγαλύτερα ονόματα που έχει αποκτήσει ποτέ η ομάδα. Ο Πατρίσιο Καμπς ήταν πρωταγωνιστής στη μεγάλη νίκη πρόκριση του ΠΑΟΚ απέναντι στην Ουντινέζε στο Κύπελλο ΟΥΕΦΑ στις 9 Νοεμβρίου 2000 με σκορ 3-0. Η Ουντινέζε ήταν πρωτοπόρος του ιταλικού πρωταθλήματος και έχοντας κερδίσει στην πρώτη αναμέτρηση 1-0, έδειχνε να ελέγχει τον αγώνα, τον οποίο ανέτρεψε με την είσοδό του στο παιχνίδι ο Πατρίσιο Καμπς, σκοράροντας με κεφαλιές τα 2 πρώτα γκολ. 

Μετά τη θητεία του στον ΠΑΟΚ αγωνίστηκε στη Βέλες Σάρσφιλντ, στην Κίλμες αλλά και στην Ολίμπια Ασουνσιόν της Παραγουάης.

Ομάδες 
 1991-1994  Velez Sarsfield Buenos Aires
 1994-1995  CA Banfield 
 1995-2000  Velez Sarsfield Buenos Aires
 2000-2001  ΠΑΟΚ
 2001-2002  Velez Sarsfield Buenos Aires
 2002-2003  Tecos UAG Guadalajara 
 2003-2004  Quilmes AC 
 2004-2005  Olimpia Asuncion

Τίτλοι 
 1993 Πρωτάθλημα Αργεντινής 
 1996 Πρωτάθλημα Αργεντινής 
 1994 Κύπελλο Λιμπερταδόρες 
 1994 Διηπειρωτικό Κύπελλο 
 1996 Πρωτάθλημα Απερτούρα 
 1996 Κύπελλο Ιντεραμερικάνα 
 1996 Σούπερ Καπ Ν. Αμερικής 
 1997 Κύπελλο Κυπελλούχων Ν. Αμερικής

Εθνική Αργεντινής 
Ήταν διεθνής 12 φορές με την εθνική Αργεντινής.

Εξωτερικοί σύνδεσμοι 

 Ασπρόμαυροι ήρωες

Επιθετικοί ποδοσφαιριστές
Αργεντινοί ποδοσφαιριστές
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ποδοσφαιριστές Μπάνφιλντ
Ποδοσφαιριστές Κίλμες ΑΚ
Ποδοσφαιριστές Βέλες Σάρσφιλντ
Ποδοσφαιριστές Εθνικής Αργεντινής
Ποδοσφαιριστές Εστουδιάντες Τέκος
Ποδοσφαιριστές Κλουμπ Ολίμπια